cyanic-selkie/wikianc huggingface dataset:
எல்விஸ் பிரெஸ்லி
ஆரம்ப காலம்
எல்விஸ் பிரெஸ்லி ஜனவரி 8, 1935ல் மிஸ்ஸிஸிப்பியில் உள்ள டுபெலொவில், 18 வயதான வெர்னான் எல்விஸ் பிரெஸ்லிக்கும் 22 வயதான க்லேடிஸ் லவ் பிரெஸ்லிக்கும் மகனாக பிறந்தார். எல்விஸ் பிரெஸ்லியின் மூத்த இரட்டை சகோதரன் இறந்து பிறந்தான். ஒரே மகனாதால் பிரெஸ்லி பெற்றோர்கள் இருவரும் மகனுடன் மிகுந்த அன்பு கொண்டிருந்தார்கள். இக்குடும்பம் கடவுளின் தேவாலய சபைக்கு செல்வர், இங்கு தான் பிரெஸ்லியின் ஆரம்ப இசை தாக்கம் ஏற்பட்டது. எல்விஸ் பிரெஸ்லியின் தந்தை வாழ்வில் முக்கிய நோக்கம் எதுவும் இல்லமல் ஒவ்வொரு வேலையில் இருந்தும் மாறிக் கொண்டே இருப்பார். அவர்கள் குடும்பம் அடிக்கடி அண்டை வீட்டாரிடமும், அரசாங்க உணவு உதவியையுமே பெரும்பாலும் எதிர்பார்த்திருந்தனர். பிரெஸ்லியின் குடும்பம் 1936ல் ஏற்பட்ட F5 புயலில் தப்பி பிழைத்தனர், 1936ல் வெர்னான் காசோலை மோசடி செய்ததால் வீட்டை இழ்ந்தனர், வெர்னான் சிறையில் அடைக்கப்பட்டார். இதனால் க்லேடிஸும், எல்விஸூம் தங்கள் உறவினர்களுடன் தங்கினர். செப்டம்பர் 1941ல் பிரெஸ்லி முதல் வகுப்பு படித்து கொண்டு இருக்கும் போது தன் ஆசிரியை தான் பாடிய பாடலால் ஈர்க்கப்பட்டதால், தன்னை இசை போட்டியில் பங்கேற்க ஊக்கப்படுத்தினார். அக்டோபர் 3, 1945ல் நடந்த மிஸ்ஸிஸிப்பி- அலபாமா கண்காட்சியில், பிரெஸ்லி முதன் முறையாக மேடையில் ஓல்ட் ஷெப் எனும் பாடலை பாடினார். அதன் பின்னர் தன் பிறந்த நாள் பரிசாக பெற்ற கிதார் எனும் இசைகருவியில் இசை அமைக்க தன் மாமாக்களிடமும் தங்கள் குடும்ப தேவாலயத்தின் போதகரிடமும் கற்றுக்கொண்டார். செப்டம்பர் 1946ல் புதிய பள்ளிக்கு சென்றவுடன் பிரெஸ்லி தனிமையானார், அதனால் அவர் தினமும் தன் கிதாரை பள்ளிக்கு எடுத்து வந்து உணவு நேரத்தில் வாசித்து கொண்டு இருப்பார், இதை பார்த்து சில மாணவர்கள் கேலி செய்வர். பின்னர், தன் பள்ளி தோழனின் மூத்த சகோதரன் வாயிலாக தனக்கு 12 வயதாக இருக்கும் போது, வானொலியில் இசை நிகழ்ச்சிகள் வழங்க ஆரம்பித்தார்.
நவம்பர் 1948, பிரெஸ்லி குடும்பம் மெம்பிஸ், டென்னஸ்ஸிக்கு குடிபெயர்ந்தனர். ஒரு வருடம் அவர்கள் தங்கும் விடுதிகளில் இருந்த பின்னர் 2 படுக்கை அறை வசதி கொண்ட வாடகை இல்லம் அவர்களுக்கு கிடைத்தது. ஹும்ஸ் உயர்நிலை பள்ளியில் எட்டாம் வகுப்பு சேர்ந்த அவருக்கு இசை பாடத்தில் மிக குறைவான மதிப்பெண்களே கொடுக்கப்பட்டன. பிரெஸ்லியின் ஆசிரியர் "உனக்கு பாடுவதில் எந்த தகுதியும் இல்லை" என்பதை கூற கேட்ட பிரெஸ்லி அடுத்த நாள் தன் கிதாரை கொண்டு வந்து அப்போதைய பிரபலமான பாடல் கீப் தெம் கோல்ட் ஐஸி ஃபிங்கர்ஸ் ஆஃப் மீ எனும் பாடலை பாடி தன்னை நிருபிக்க எண்ணினார். பின்னொரு நாள் அவரின் பள்ளி தோழர், அவ்வாசிரியர் முடிவாக எல்விஸ் பிரெஸ்லி நன்கு பாடுகிறார் என்பதை ஒப்பு கொண்டதாக நினைவு கூறுகிறார். அவர் பெரும்பாலும் பொது இடத்தில் பாடுவதை தவிர்த்தார், அவ்வபோது தன் வகுப்பு மாணவர்கள் தன்னை அம்மா பிள்ளை என்று கேலி செய்வுதும் உண்டு. 1950ல் அவர் முறையாக, தினந்தோறும், ஜெஸ்ஸெ லீ டென்சன் எனும் தன்னை விட இரண்டு வயது மூத்த தன் அண்டை வீட்டாரிடம் கிதார் பழக ஆரம்பித்தார். அவர்களுடன் மற்ற மூவரும் சேர்ந்து அவ்வப்போது தாங்கள் வசிக்கும் இடைங்களை சுற்றி வாசிப்பர். அந்த வருடம் செப்டம்பர் மாதம் அவருக்கு லோயவ்'ச் ஸ்டேட் தியேட்டரில் தன் பாடல் கச்சேரியை அரங்கேற்றினார் அதை தொடர்ந்து நிறைய வாய்ப்புகள் வந்தன.
பிரெஸ்லி முறையாக இசை பயிலவில்லை அல்லது இசையை படித்துக் கற்கவும் இல்லை. அவரது அனைத்து இசைத் திறமைகளும் செவி வழியாகக் கேட்டே வளர்த்துக்கொண்டார். அவர் இடிக்கடி தானியல் இசைப் பெட்டி அல்லது பதிவுக்கூடங்களில் இசைகளை கேட்டார்.கனடிய நாட்டுப்புற பாடகர் ஹாங்க் ஸ்நோவின் அனைத்து பாடல்களையும் பிரெஸ்லி அறிந்திருந்தார். பிற நாட்டு இசைக்கலைஞர்களான ராய் அக்குப், ஏர்னஸ்ட் டப், டெட் டபான், ஜிம்மி ரோஜர்ஸ், ஜிம்மி டேவிஸ், மற்றும் பாபட வில்ஸ் ஆகியோர்களின் பாடல்களைக் கேட்பதில் மிகுந்த ஆர்வம் கொண்டிருந்தார். தெற்கத்திய கிறித்துவ இசைப்பாடகரான ஜேக் கெஸ் வருடைய விருப்பத்திற்குரிய பாடகர்களுள் ஒருவராவார். இவர் பிரெஸ்லியின் பாலே வகை கதைப்பாடல்களில் குறிப்பிடத்தக்க ஆதிக்கம் செலுத்தினார். இவர் நகரின் முக்கிய பகுதிகளில் நடைபெறும் இரவு இசை நிகழ்ச்சிகள் அனைத்திலும் வழக்கமான பார்வையாளராக விளங்கினார். அவர் வெள்ளையின கிறிஸ்தவ பாடல் குழுக்கள் பல ஆப்பிரிக்க அமெரிக்க ஆன்மீக இசையில் தாக்கத்தைப் பிரதிபலித்தது நிகழ்த்தப்படுகிறது. அவர் கருப்பின பெண் கிறித்தவ மதப்பாடகரான சகோதரி. ரோசெட்டா தார்பேவின் பாடல்களை பிரமித்துக் கேட்பார்.
வாழ்முறை
பிரெஸ்லியின் சொகுசும் மிதமிஞ்சிய வாழ்க்கைக்கும் கிரேஸ்லாந்திலுள்ள ஒரு பண்ணைத் தோட்டம் உதாரணமாகத் திகழ்கிறது. அவருக்குச் சொந்தமாக பெரும் எண்ணிக்கையிலான விலைமிகுந்த மகிழுந்துகள் இருந்தன.அவற்றுள் மூன்று இளஞ்சிவப்பு நிற காடிலாக் வகை சொகுசு மகிழுந்துகளும் அடக்கம். அழிவில்லாத அவரது பதிப்பு பாடலான “Baby, Let's Play House” ல் வரும் "you may get religion" என்ற வரிகளுக்குப் பதிலாக "you may have a Pink Cadillac" என பாடியுள்ளார். இதன் மூலம் அவர் காடிலாக் வகை மகிழுந்துகளின் மீதிருந்த அவாவை அறியலாம்.
அவரைப் பற்றிய பல கதைகள் உண்மையாகவும் அதீதப்படுத்தப்பட்டதாகவும் உள்ளது. ஆடம்பர உணவு வகைகளை அதிகமாக விரும்பி உண்ணக்கூடியவராகவும், வறுத்த கோழித் துண்டுகள் ரொட்டி மற்றும் குழம்பு உள்ளிட்ட தென் அமெரிக்க பாணி உணவு வகைகளை அதிகம் உட்கொள்பவராகவும் இருந்தார். பூல்ஸ் கோல்டு லோப் வகை சாண்ட்விச்சுகளை அதிகம் விரும்பியார். சோயா வெண்னை, வாழைப்பழம், மற்றும் பேகன் சான்ட்விச் ஆகியவை தற்போது பிரெஸ்லி சாண்ட்விச் ("Elvis sandwich") என்றழைக்கப்படுகிறது.
உடல் நலமும், மறைவும்
1973களின் இறுதியில் அவர் டெமரால் எனும் வலி நிவாரண மருந்துக்கு அடிமையானதால் அரை கோமாவால் பாதிக்கப்பட்டு மருத்துவமனையில் அனுமதிக்கப்பட்டார். ஆனால் அவரது மருத்துவர் அவர் உடல்நிலை மோசமாய் இருந்த போதும் அயராது பணி செயது கொண்டே இருந்தாதால் வந்த விளைவு என்றார். பிரெஸ்லி தன் உடல் நிலை குன்றி, குரல் தெளிவில்லமல் ஆன போதும் மேடையில் பாடலானார், வெவ்வேறு ஊர்களுக்கு பயணம் ஆனார். 1977களின் போது அவர் பல உடல்நல கோளாறுகளால் பாதிக்கப்பட்டார்; அதிக இரத்த கொதிப்பு, கல்லீரல் பாதிப்பு, விரிந்த பெருங்குடல் முதலியவை மருந்துகளை துஷ்பிரயோகம் செய்ததால் வந்தது. பிரெஸ்லி ஆகஸ்ட் 16, 1977ல் மெம்ஃபிஸ்க்கு சுற்றுப்பயணம் மேற்கொள்ள தயார் ஆன சமயம் அன்று மதியம், பிரெஸ்லியின் உதவியாளர்; பிரெஸ்லி, குளியல் அறையில் எந்த ஒரு அசைவும்ற்று கிடப்பதை கண்டார். பின்னர் அவரின் உயிர் பிரிந்ததாக பிற்பகல் 3.30 மணிக்கு பாப்டிஸ்ட் நினைவு மருத்துவமனையிலிருந்து அறிவிக்கப்பட்டது. ஆயிரக்கணக்கான மக்கள் க்ரேஸ்லாண்டில் பிரெஸ்லியின் உடலை காண திரண்டனர். பிரெஸ்லியின் ஒன்று விட்ட சகோதரன் பிரெஸ்லியின் இறந்த உடலை படம் பிடிக்க 18,000 டாலர்களை பெற்று கொண்டு அனுமதித்தான். அப்படம் நேஷனல் அன்கொயரர் எனும் பத்திரிக்கையின் அட்டைப்படத்தில் இடம் பிடித்து அப்பத்திரிக்கையின் வர்த்தகம் உயர்ந்தது. ப்ரெஸ்லியின் இறுதிசடங்கு ஆகஸ்ட் 18ஆம் தேதி, க்ரேஸ்லாண்டில் நடைபெற்றது. அதில் 80,000 பேர் கலந்து கொண்டனர். அம்மாத இறுதியில் பிரெஸ்லியின் உடலை சிலர் திருட முயன்றனர், அதன் பின்னர் அவர் உடல் அக்டோபர் 2ல் மறு அடக்கம் செய்யப்பட்டது. அவர் இறந்த பின்பு அவரை கண்டதாக அவரது ரசிகர்கள் பலர் கூறி வந்தனர். அதில் பலர் பிரெஸ்லி தன் மரணத்தைப் போலியாக்கியுள்ளார் எனக் கூறினர், அவரது இறப்பு சான்றிதழில் பல முரண்பாடுகள் இருப்பதாக தெரிவித்தனர், சவப்பெட்டியில் மெழுகுச்சிலை வைத்து ஏமாற்றி விட்டதாக கூறினர். 1994ல் அவரது உடல் மறு பிரேத பரிசோதனை செய்யப்பட்டது. அதில் அவர் அளவுகதிகமான மருந்துகளை உட்கொண்டது ஒரு காரணமாகவே இருந்தாலும், அவர் திடீரென்று, உக்கிரமாக ஏற்பட்ட மாரடைப்பால் தான் இறந்தார் என உறுதி செய்யப்பட்டது.
எல்விஸ் பிரெஸ்லி மரணத்திற்கு பின்னர் அதிகமாக சம்பாதிக்கும் இரண்டாவது பிரபலம் என்பது குறிப்பிடத்தக்கது.
மேற்கோள்கள்
பகுப்பு:1935 பிறப்புகள் பகுப்பு:அமெரிக்க இசைக் கலைஞர்கள் பகுப்பு:1977 இறப்புகள் பகுப்பு:கிராமி விருது வென்றவர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
அக்கிரமேசி ஊராட்சி
அக்கிரமேசி ஊராட்சி (Akkiramesi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள நயினார்கோவில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1732 ஆகும். இவர்களில் பெண்கள் 936 பேரும் ஆண்கள் 796 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மங்கல நாயகி
மங்கல நாயகி 1980 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் ஸ்ரீகாந்த், கே. ஆர். விஜயா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இசையமைத்தவர் வி. குமார் ஆவார்.
வெளி இணைப்புகள்
பகுப்பு:1980 தமிழ்த் திரைப்படங்கள்‎ பகுப்பு:வி. குமார் இசையமைத்த தமிழ்த் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:கிருஷ்ணன்-பஞ்சு இயக்கிய திரைப்படங்கள்
தொடுகோடு-வெட்டுக்கோடு தேற்றம்
வடிவவியலில் தொடுகோடு-வெட்டுக்கோடு தேற்றம் (tangent-secant theorem) ஒரு வட்டத்தின் ஒரு தொடுகோடும் வெட்டுக்கோடும் வெட்டிக்கொள்வதால் கிடைக்கும் கோட்டுத்துண்டுகளுக்கு இடையேயுள்ள தொடர்பினைத் தருகிறது. இத்தேற்றத்தின் முடிவு, இத்தேற்றத்தின் முடிவானது யூக்ளிடின் எலிமென்ட்சின் மூன்றாவது புத்தகத்தில் 36 ஆவது கூற்றாக உள்ளது.
தேற்றத்தின் கூற்று:
வெட்டுக்கோடு g, வட்டத்தை G1, G2 புள்ளிகளில் வெட்டுகிறது; தொடுகோடு t, வட்டத்தைத் தொடும் புள்ளி T; மேலும் g, t இரண்டும் வெட்டிக்கொள்ளும் புள்ளி P எனில்:
வடிவொத்த முக்கோணங்களைப் பயன்படுத்தி தொடுகோடு-வெட்டுக்கோடு தேற்றத்தை நிறுவலாம். இந்நிறுவல் படத்தில் விளக்கப்பட்டுள்ளது.
தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டிக்கொள்ளும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.
வெளியிணைப்புகள்
பகுப்பு:வட்டங்கள் பற்றிய தேற்றங்கள்
மொரோனா ஆறு
மொரோனா நதி மாரனோன் நதியின் துணை ஆறு ஆகும். இந்த நதி பாஸ்டாசா நதிக்கு மேற்குப் புறத்தில் மிக அருகாமையில் இணையாகப் பாய்கிறது. போங்கோ டீ மான்செரிச்சை அடைவதற்கு முன்னதாக அமேசானின் வடக்குப் புறத்தில் இதன் இறுதி நீரோட்டமானது இணைகிறது.
குறிப்புகள்
பகுப்பு:Coordinates on Wikidata பகுப்பு:தென் அமெரிக்க ஆறுகள்
தொடக்க வேளாண்மை கூட்டுறவு கடன் சங்கம்
தொடக்க வேளாண்மை கூட்டுறவு கடன் சங்கம் இந்தியாவில் ஒரு அடிப்படை ஆகும். சிறிய கூட்டுறவு கடன் நிறுவனங்கள் ஆகும். இது கிராம பஞ்சாயத்து மற்றும் கிராம அளவில்) செயல்படுகிறது.
குறிப்புகள்
பகுப்பு:இந்தியக் கூட்டுறவு வங்கிகள்
அலங்கார மரச் சிலந்தி
அலங்கார மரச் சிலந்தி (ornamental tree spider) என்றும் அழைக்கப்படும் போசிலோதெரியா மெட்டாலிகா (Poecilotheria metallica), என்பது ஒரு சிலந்தி வகையாகும். இது டரான்டுலா குழுவைச்சேர்ந்த பழைய உலக இனமாகும். இது போய்சிலோதெரியா இனத்தின் ஒரே நீல இனமாகும். இந்த இன சிலந்திகளின் இயற்கையான வாழ்விடமாக இந்தியாவின், ஆந்திரப் பிரதேசத்தின், இலையுதிர் காடுகள் உள்ளன. இது பன்னாட்டு இயற்கைப் பாதுகாப்புச் சங்கத்தால் மிக அருகிய இனம் என வகைப்படுத்தப்பட்டுள்ளது.
இந்த சிலந்நியானது பெரும்பாலும் பாறை இடுக்குகளிலும், பாறை அடியிலும் வாழக்கூடியது. இது முதலில் ஆந்திர மாநிலம், நந்தியாலு, கிட்டலூருக்கு இடைப்பட்ட காடுகளில் பூட்டி என்ற இடத்தில் 1899ஆம் ஆண்டு ரெஜி னால்டு தலைமையிலான குழுவினர் கண்டறிந்தனர். இந்தியாவில் இந்த சிலந்திவகையானது இந்த இடத்தில் மட்டும் உள்ளதாக கருதப்பட்டுவந்த நிலையில். தமிழ்நாட்டின், விழுப்புரம் மாவட்டம், செஞ்சி அருகே பாக்கம் காப்புக்காடு பகுதியில் இந்த அரியவகை சிலந்தியை உள்நாட்டு பல்லுயிர் பாதுகாப்பு அமைப்பு கண்டறிந்துள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம் பகுப்பு:சிலந்திகள்
விஸ்வநாதபுரம் ஊராட்சி
விஸ்வநாதபுரம் ஊராட்சி (Viswanathapuram Gram Panchayat), தமிழ்நாட்டின் திருவாரூர் மாவட்டத்தில் உள்ள கொரடாச்சேரி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1163 ஆகும். இவர்களில் பெண்கள் 610 பேரும் ஆண்கள் 553 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாபி ஜோ மோரோ
தொடக்ககால சாதனை
இவர் தொடக்கத்தில் சான் பெனிட்டோ உயர்நிலை பள்ளிக்காக கால்பந்து விளையாடி தனது பயணத்தைத் தொடங்கினார். பின்பு அபிலீன் கிறிஸ்டியன் பல்கலைக்கழகத்தில் விளையாடி ஒரு திறமையான வீரராக வெளிபட்டார்.
கல்லூரியின் விளையாட்டு வீரர்
AAU 100-Yard பட்டத்தை வென்றார் 1955 இல் வென்றார். 1956 ஆம் ஆண்டின் சிறந்த விளையாட்டு வீரராகத் தேர்ந்தெடுக்கப்பட்டார். 1956 இல் மெல்போர்னில் நடைபெற்ற கோடைகால ஒலிம்பிக்கிற்கு சென்றார், அங்கு அவர் மூன்று தங்க பதக்கங்களை வென்றார் மற்றும் அமெரிக்க வீரர்கள் குழுவின் தலைவராக இருந்தார். 4 × 100 மீட்டர் ரிலே அணியை உலக சாதனையாகக் கொண்டாடியதன் மூலம் தனது மூன்றாவது தங்கத்தை வென்றார்.
தங்கப்பதக்கம்
மோரோ தனது மூன்று தங்க பதக்கங்களை வென்ற பிறகு பெரும் புகழ் பெற்றார். அப்பொழுது வெளியான பல பத்திரிக்கைகளின் அட்டைப் படங்களை அலங்கரித்தார். மேலும் டெக்சாஸ் சட்டமன்றத்தில் ஒரு கூட்டு உரையாடலை நிகழ்த்தினார்.
மோரோ விளையாட்டு அரங்கம்
ஆண்கள் 100 மீட்டர் ஒலிம்பிக் சாம்பியன்
ஆண்கள் 200 மீட்டர் ஒலிம்பிக் சாம்பியன்
ஆண்கள் 4 × 100 மீட்டர் ரிலே ஒலிம்பிக் சாம்பியன்
ஆண்டின் விளையாட்டு விளக்க விளையாட்டு
ஜேம்ஸ் ஈ. சல்லிவன் விருது
ஆண்கள் 100 மீட்டர் கோடுகளில் அமெரிக்க தேசிய சாம்பியன்ஷிப்
ஆண்கள் 200 மீட்டர் கோடுகளில் அமெரிக்க தேசிய சாம்பியன்ஷி
1956 யுஎஸ்ஏ ஒலிம்பிக் டிராக் அண்ட் ஃபீல்ட் டீம் ஆகிய விருதுகளை வென்றுள்ளார்.
மெல்பேனில் 1956 ஆம் ஆண்டில் நடைபெற்ற ஒலிம்பிக்கில் மோரோ, 100 மீட்டர் தொடரில் இறுதிப் போட்டியில் இருந்து வெளியேறினார். 200 மீட்டர் நீளத்தின் ஒலிம்பிக் சாதனையை முறியடித்தார். ஒலிம்பிக் சாதனையை (20.6 வினாடிகள்) தனது இரண்டாவது தங்கப் பதக்கத்தை கைப்பற்றினார்.
அக்டோபர் 2006 இல் சான் பெனிடோ உயர்நிலைப்பள்ளி  புதிய விளையாடு அரங்கம் ஒன்றைக் கட்டியது. அது 11,000 இருக்கை வசதிகளைக் கொண்ட அரங்கம் ஆகும். அவ்வரங்கத்திற்கு பாபி மோரோ ஸ்டேடியம் என சான் பெனிடொ உயர்நிலைப் பள்ளி பெயரிட்டது.
ஒரு சாதாரணப் ப்ணியாளராகத் த்னது வாழ்க்கையைத் தொடங்கிய மோரோ உலகின் தலை சிறந்த வெற்றியாளராக தனது விடா முயற்சியின் காரணமாக மிளிர்ந்தார். அவரது வாழ்க்கை சாதிக்கத் துடிக்கும் உலகின் அனைத்து இளைஞர்களுக்கும் எடுத்துக்காட்டாகும். 1958 ஆம் வருடம் கடைசியாக விளையாடினார். இவ்வுல்கின் அதிவேக மனிதர் என அழைக்கப்படுவர்.
பாபி ஜோ மோரோ பின்வருமாறு கூறுகிறார். பிறவீரர்கள் வேகத்தைக் கூறலாம் என்றாலும், பாபி மோரோ சாதனைகளின் வரலாற்றில் மிகப் பெரியவீரர் என்பதில் சந்தேகமில்லை. அபிலீன் கிரிஸ்ட்டில் அவரது புதிய ஆண்டு ஒன்றில் அவர் ஒருமுறை மட்டுமே இழந்தார்; அடுத்த ஆண்டு அவர் 220 y இல் தோல்வி அடைந்தார் மற்றும் 100 y மணிக்கு ஒரே ஒரு முறை இழந்தார். அவரது மூன்று ஒலி ஒலிம்பிக் வெற்றிகளோடு மட்டுமின்றி, அவர் உலக சாதனையை 220 முறை சமன் செய்தார், மூன்று முறை சாதனையை பதிவு செய்தார். 1956 இல் வெற்றிபெற்ற ஒலிம்பிக் ரிலே அணி உறுப்பினராக அவர் 39.5 (39.60) என்ற சாதனையைப் பகிர்ந்து கொண்டார், மேலும் இருமுறை அபிலீன் கிறிஸ்டியன் 4-வது 110 எல் ரிலேயில் உலக சாதனையை அமைத்தார். அவர் 4 அணிகள் 220 வி ரிலே உலக சாதனங்களை அமைத்து மூன்று அணிகள் உறுப்பினராக இருந்தார். கூடுதலாக அவர் AAU 100 மூன்று முறை, 220 y முறை எடுத்து, 1956-57 NCAA இல் ஸ்பிரிண்ட் இரட்டை வென்றார். 1957 ஜனவரியில் ஸ்போர்ட்ஸ் இல்லஸ்ட்ஸ்ட்ரேட்டரால் "ஆண்டின் சிறந்த விளையாட்டு வீரர்" என்ற பெயரில் மோரோவின் மிகப்பெரிய கௌரவம் கிடைத்தது.
மேற்கோள்கள்
பகுப்பு:1935 பிறப்புகள் பகுப்பு:2020 இறப்புகள்
எஸ். காமராஜ்
'''எஸ். காமராஜ்''' இந்திய அரசியல்வாதியும் தமிழ்நாட்டின் 14 ஆவது சட்டப்பேரவையின் உறுப்பினரும் ஆவார். பட்டியல் சாதியினருக்கு ஒதுக்கப்பட்ட கிருஷ்ணராயபுரம் தனித் தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.
1964 மே மாதம் 27 ம் தேதி பிறந்த இவர் திருமணமானவர். இவருக்கு மூன்று குழந்தைகள் உள்ளனர். இவர் இனாம் கரூர் நகராட்சி உறுப்பினராகவும் இருந்தவர். இவரது தந்தை பெயர் செல்லமுத்து.
மேற்கோள்கள்
பகுப்பு:1964 பிறப்புகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:கரூர் மாவட்ட நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:அம்மா மக்கள் முன்னேற்றக் கழக அரசியல்வாதிகள்
முரே பிசெட்
முரே பிசெட் (Murray Bisset, பிறப்பு: ஏப்ரல் 11 1876, இறப்பு: அக்டோபர் 24 1931), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிலும், 40 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 -1910 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1876 பிறப்புகள் பகுப்பு:1931 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
வனத்துறைப் பணியாளர்
வனத்துறைப் பணியாளர்  (Forest range officer) என்பவர் மாநில அரசாங்கத்தில் ஒரு மாநில வன சேவையின் அதிகாரியாவார். சில மாநிலங்களில், இவர்கள் "வன வரம்பு அதிகாரி" என்றும், முதன்மை தலைமை வனப்பாதுகாவலர், தலைமை வனப்பாதுகாவலர், வனப்பாதுகாவலர், உதவி வனப்பாதுகாவலர் , மாவட்ட வன அதிகாரி, வனச்சரக அதிகாரி அழைக்கப்படுகின்றனர். இவர்கள் பரிந்துரைக்கப்பட்ட காக்கி சீருடையை அணிவார்கள். அதில் 3 மூன்று (ஐந்து புள்ளிகள்) நட்சத்திரங்கள் தோளில் கோடுகள் இல்லாமல் இருக்கும். பணியாளர்கள், வனவர், ஓட்டுனர் உரிமத்துடன் கூடிய வனக் காப்பாளர், வனக் காவலர் எனவும் அறியப்படுகின்றனர்.
தேர்வு முறைகள்
உயர் பணியில் நியமிக்கப்படும் அதிகாரிகள் மத்திய அரசு பணியாளர் தேர்வாணையம் மூலமாகவும் நேரடியாக இந்திய வனப்பணியீலும்  மாநில வனப்பணியில் உதவி வனப்பாதுகாவலர்கள், வனச்சரகர்கள் தமிழ்நாடு அரசு பணியாளர் தேர்வாணையத்தின் மூலமாகவும் தேர்வுசெய்யப்படுகிறார்கள். பணிஅயாளர்களான வனவர் வன காப்பாளர் வனக்காவலர் ஆகியோர் இதுவரை மாவட்ட வேலைவாய்ப்பு அலுவலகம் மூலமாக பதிவுமூப்பு அடிப்படையில் தேர்வு பட்டியல் பெறப்பட்டு அதில் இடம் பெற்றவர்களுக்கு தேர்வு மற்றும் உடற்திறன் தேர்வு நடத்தப்பட்டு தேர்வுசெய்யப்பட்டு வந்தனர். தற்போது தமிழ்நாடு சீருடைப் பணியாளர் தேர்வு வாரியம் (காவல்துறை தீயணைப்புத் துறையினர் போல்) மூலம் தேர்வு செய்யப்பட உள்ளனர்.
வனவர் பணிக்கு இளங்கலை அறிவியியல் அல்லது இளங்களை பொறீயியல் பட்டமும் வன காப்பாளர் பதவிக்கு பனிரண்டாம் வகுப்பும் கல்வித் தகுதியாக நிர்ணயிக்கப்பட்டுள்ள வயது வரம்பு 30 இருக்கவேண்டும். வனவர் பணிக்கு எழுத்துத் தேர்வுஉடல் தகுதித் திறன் நேர்முகத் தேர்வு ஆகியவையும் வன காப்பாளர் பணிக்கு எழுத்துத் தேர்வு மற்றும் உடல் தகுதித் திறன் தேர்வு லமும் தேர்வு செய்யப்படுகிறது
பொறுப்புகள்
வனத்தைப் பாதுகாத்தல், வனத்தின் சுற்றுச்சூழலைக் கண்காணித்தல், விலங்குகளுக்கும் மனிதர்களுக்கும் இடையேயான மோதல்களை நெறிப்படுத்துதல் வனவருடைய பணிகளாகும் இந்த வேலையில் சேருவதற்கு உடல் தகுதியும் படிப்புத் தகுதியும் இருக்க வேண்டும். உடல்தகுதியாக 160 செமீ உயரம் இருக்கவேண்டும். இவர்கள் தகுதித் தேர்வு மற்றும் எழுத்துத்தேர்வில் அதிக மதி்ப்பெண் எடுக்க வேண்டும். இவர்கள் 5 மணி நேரத்தில் 25 கிமீ கடக்க வேண்டும். தேர்ந்தெடுக்கப்பட்ட வனச்சரக அழுவலர்கள் வனக் கல்விக் கூடத்தில் வனவியல் கல்வி கற்பிக்கப்படுகிறது .பயிற்சிகாலம் 18 மாதங்கள் இதில் வனம் மற்றும் வேளாண்மை சம்பதப்பட்ட 35 பாடங்கள் கற்பிக்கப்படுகின்றன. பயிற்சிக்காலங்களில் சம்பளம் வழங்கப்படும்
சான்றுகள்
பகுப்பு:இந்திய அரசு அமைப்புகள்
ஓநாய் தாக்குதல்
thumb| 1914 இல் லெ பெட்டிட் இதழில் சித்தரிக்கப்பட்ட, வடக்கு ஸ்பெயினில் ஒரு குழந்தையை [[இரைகௌவல்|கொன்று சாப்பிட ஓநாய் நிகழ்த்திய தாக்குதல் ]] thumb| நபாட் வில்கோவ் (ஓநாய்களின் தாக்குதல்) ஜோசஃப் செலோமோன்ஸ்கி (1883) எழுதியது போலந்து இராணுவத்தின் அருங்காட்சியகம், வார்சா, போலந்து ஓநாய் தாக்குதல்கள் என்பது ஓநாய்களின் எந்தவொரு கிளையினத்தாலும் மனிதர்கள் அல்லது அவர்களின் சொத்துக்கள் அல்லது பொருட்களுக்கு ஏற்படும் காயங்கள் சேதாரங்களாகும். தாக்குதல் நிகழக்கூடிய அதிர்வெண்ணானது இருப்பிடம் மற்றும் காலகட்டம் போன்ற காரணிகளால் மாறுபடும், ஆனால் ஒட்டுமொத்த சாம்பல் நிற ஓநாயால் நிகழும் தாக்குதல்கள் அரிதானவை. இன்று ஓநாய்கள் பெரும்பாலும் மக்களிடமிருந்து வெகு தொலைவில் வாழ்கின்றன அல்லது மக்களிடமிருந்து விலகி வாழும் திறனையும் வளர்த்துக் கொண்டிருக்கின்றன. 1200 முதல் 1920 வரை கிட்டத்தட்ட 7,600 கொடிய தாக்குதல்கள் பிரான்சில் ஆவணப்படுத்தப்பட்டு மிகவும் விரிவான பதிவுகளைக் கொண்ட நாடாக திகழ்கிறது. வட அமெரிக்கா வில் ஓநாய் தாக்குதல்களின் சில வரலாற்று பதிவுகள் அல்லது நவீன வழக்குகள் உள்ளன. 2002 வரையிலான அரை நூற்றாண்டில், ஐரோப்பாவிலும் ரஷ்யாவிலும் எட்டு, வட அமெரிக்காவில் மூன்று மற்றும் தெற்காசியாவில் 200க்கும் மேற்பட்ட தாக்குதல்கள் நடந்தன. ஓநாய் தாக்குதல்களை வல்லுநர்கள் ரேபிஸ் -பாதிக்கப்பட்ட, இரைகௌவல், வேதனையான மற்றும் தற்காப்பு போன்ற பல்வேறு வகைகளாக வகைப்படுத்துகின்றனர்.
ஓநாய்கள் மற்றும் ஓநாய் மற்றும் மனிதர்களுக்கிடையேயான தொடர்புகள்
சாம்பல் ஓநாய் நாய்க் குடும்பத்தின் மிகப்பெரிய காட்டு உறுப்பினராகும், ஆண்களின் சராசரி எடை 43 - 45 kg, மற்றும் பெண்கள் 36 - 38.5 kg இது ஊனுண்ணி மற்றும் வேட்டையாடும் விளையாட்டில் அதன் இனத்தின் மிகவும் சிறப்பு வாய்ந்த உறுப்பினராகும். அவை முதன்மையாக குளம்பிகளை குறிவைத்தாலும், ஓநாய்கள் சில சமயங்களில் அவற்றின் உணவுமுறையில் பல்துறை திறன் கொண்டவை; உதாரணமாக, நடுநிலக் கடல் பகுதியில் உள்ள அவை பெரும்பாலும் குப்பை மற்றும் வீட்டு விலங்குகளை நம்பி வாழ்கின்றன. அவை சக்திவாய்ந்த தாடைகள் மற்றும் பற்கள் மற்றும் வலிமையான உடல்கள் ஆகியவற்றைக் கொண்டிருக்கின்றன, மேலும் அவை பெரிய பொதிகளில் இயங்குகின்றன. ஆயினும்கூட, அவை குறிப்பாக வட அமெரிக்காவில் மனிதர்களுக்கு பயந்து மனிதர்களிடமிருந்து விலகி வாழ முனைகின்றன. ஓநாய்கள் குணம் மற்றும் மனிதர்களுக்கு அவற்றின் எதிர்வினை ஆகியவற்றில் வேறுபடுகின்றன. மனிதர்களுடன் முன் அனுபவம் இல்லாத ஓநாய்களுக்கும், உணவளிப்பதன் மூலம் நேர்மறையாக இருப்பவர்களுக்கும் பயம் இல்லாமல் இருக்கலாம். திறந்த பகுதிகளில் வாழும் ஓநாய்கள், எடுத்துக்காட்டாக, வட அமெரிக்க பெருஞ் சமவெளி, வரலாற்றுரீதியாக 19 ஆம் நூற்றாண்டில் துப்பாக்கிகள் வருவதற்கு முன்பு ஓநாய்கள் குறைந்த அளவு பயத்துடன் இருந்தன என்றும் அவை மனித வேட்டைக்காரர்களை பின்தொடர்ந்து வேட்டைக்காரர்களால் வேட்டையாடப்பட்ட விலங்குகளை உண்ணுமாம், குறிப்பாக காட்டெருமைகளை. இதற்கு நேர்மாறாக, வட அமெரிக்காவில் உள்ள காடுகளில் வாழும் ஓநாய்கள் வெட்கத்திற்குப் பெயர் பெற்றவையாக உள்ளன. 1998 ஆம் ஆண்டில் ஓநாய் உயிரியலாளர் எல். டேவிட் மெக் வேட்டையாடுவதால் ஏற்படும் பயம் காரணமாக ஓநாய்கள் பொதுவாக மனிதர்களைத் தவிர்க்கின்றன என்று அனுமானித்தார். மனிதர்களின் நிமிர்ந்த தோரணை ஓநாய்களின் மற்ற இரையைப் போலல்லாமல், கரடிகளின் சில தோரணைகளைப் போல உள்ளதால் ஓநாய்கள் பொதுவாக மனிதர்களைத் தவிர்க்கின்றன என்றும் மெக் குறிப்பிட்டார். குறிப்பாக இந்தியாவில் ஆவணப்படுத்தப்பட்டுள்ளபடி, தாக்குதல்கள் மனிதர்களுக்கு பழக்கமாகி விடுகின்றன, ஓநாய்க்கான வெற்றிகரமான விளைவு மீண்டும் மீண்டும் நடத்தைக்கு வழிவகுக்கும் என்று மெக் ஊகித்தார்.
வெறித்தனமான
மற்ற உயிரினங்களுடன் ஒப்பிடும்போது வெறிநாய்க்கடி நோய் ஓநாய்களின் எண்ணிக்கை குறைவாக உள்ளது, ஏனெனில் ஓநாய்கள் நோயின் முதன்மை நீர்த்தேக்கங்களாக செயல்படாது, ஆனால் நாய்கள், பொன்னிறக் குள்ளநரி மற்றும் நரிகள் போன்ற பிற விலங்குகளால் ரேபிஸால் பாதிக்கப்படலாம். கிழக்கு நடுநிலக் கடல், மத்திய கிழக்கு மற்றும் மத்திய ஆசியா வில் வெறிநாய்க்கடி நோய் வழக்குகள் பல இருந்தாலும், வட அமெரிக்காவில் ஓநாய்களில் வெறிநாய் நோய் மிகவும் அரிதானது. இதற்கான காரணம் தெளிவாக இல்லை, இருப்பினும் இது அந்த பகுதிகளில் உள்ள குள்ளநரிகளின் இருப்புடன் தொடர்புடையதாக இருக்கலாம், ஏனெனில் குள்ளநரிகள் முதன்மை தேக்கிகளாக அடையாளம் காணப்பட்டுள்ளன. ஓநாய்கள் வெறிநாய்க்கடியின் சீற்றத்தை மிக அதிக அளவில் உருவாக்குகிறது, இது அவற்றின் அளவு மற்றும் வலிமையுடன் சேர்ந்து, வெறிபிடித்த ஓநாய்களை வெறித்தனமான விலங்குகளில் மிகவும் ஆபத்தானதாக ஆக்குகிறது, வெறித்தனமான ஓநாய் கடித்தால் வெறி நாய்களை விட 15 மடங்கு ஆபத்தானது. வெறித்தனமான ஓநாய்கள் பொதுவாக தனியாக செயல்படக்கூடியவை, அதிக தூரம் பயணிக்க்கூடியவை மற்றும் பெரும்பாலும் அதிக எண்ணிக்கையிலான மக்களையும் வீட்டு விலங்குகளையும் கடிக்கக்கூடியவை. வசந்த மற்றும் இலையுதிர் காலங்களில் பெரும்பாலான வெறித்தனமான ஓநாய் தாக்குதல்கள் ஏற்படும். கொன்று தின்னும் ஓநாய்களின் தாக்குதல்களைப் போலல்லாமல், வெறிபிடித்த ஓநாய்களால் தாக்கப்பட்டவர்கள் சாப்பிடுவதில்லை, மேலும் தாக்குதல்கள் பொதுவாக ஒரே நாளில் மட்டுமே நிகழ்கின்றன. மேலும், வெறிபிடித்த ஓநாய்கள் தாக்கப்பட்டவர்களை சீரற்ற முறையில் தாக்குகின்றன, இரைகௌவல் ஓநாய்களில் தேர்ந்தெடுக்கும் திறன் ஏதும் காணப்படவில்லை, இருப்பினும் பதிவுசெய்யப்பட்ட வழக்குகளில் பெரும்பாலும் பருவமடைந்த ஆண்களே பாதிக்கப்படுகின்றனர், ஏனெனில் ஆண்கள் அடிக்கடி விவசாயம் மற்றும் வனம் சார்ந்த நடவடிக்கைகளில் ஈடுபடுவதே ஆண்களை ஒநாயுடன் தொடர்புபடுத்துகிறது.
வெறிபிடிக்காதது
thumb| ஃபிரான்கோயிஸ் கிரேனியர் டி செயிண்ட்-மார்ட்டினால், 1833 இல் ஒரு ஓநாயால் அச்சுறுத்தப்பட்ட விவசாயிகள் வல்லுநர்களால் வெறித்தனமற்ற தாக்குதல்கள் தாக்குதலுக்கு முன் பாதிக்கப்பட்டவர்களின் நடத்தை மற்றும் ஓநாயின் உந்துதல் ஆகியவற்றின் அடிப்படையில் வகைப்படுத்துகின்றன.
தூண்டியது
பாதிக்கப்பட்டவர்கள் அச்சுறுத்தும் வகையில் இருந்ததால் ஓநாய் மூலம் நடத்தப்பட்ட தாக்குதல்கள், பாதிக்கப்பட்டவர்களால் ஏற்படும் அச்சுறுத்தல், ஒழுங்குபடுத்துதல், தொந்தரவு செய்தல், கிண்டல் செய்தல் அல்லது எரிச்சலூட்டும் தாக்குதல்கள் அவற்றின் குட்டிகள், குடும்பங்கள் அல்லது கூட்டங்களை "தூண்டுதல்", "தற்காப்பு" அல்லது "ஒழுங்குமுறை" என வகைப்படுத்தப்படுகின்றன. இதுபோன்ற சந்தர்ப்பங்களில் தாக்குதல் நடத்துபவை பசியால் அல்ல, பயம் அல்லது கோபம் மற்றும் பாதிக்கப்பட்டவரிடமிருந்து தப்பிக்க அல்லது விரட்ட வேண்டிய அவசியத்தால் தூண்டப்பட்டதாகத் தெரிகிறது. எடுத்துக்காட்டுகளில் சிறைப்பிடிக்கப்பட்ட ஓநாய் ஒரு தவறான கையாளுபவரைத் தாக்கும்; ஒரு தாய் ஓநாய் தனது குட்டிகளுக்கு அருகில் அலைந்து திரிந்த ஒரு மலையேறுபவர் மீது நிகழ்த்தக்கூடிய தாக்குதல்; தீவிர முயற்சியில் ஓநாய் வேட்டையாடுபவர் மீது நிகழ்த்தக்கூடிய தாக்குதல்; அல்லது வனவிலங்கு புகைப்படக்கலைஞர், பூங்கா பார்வையாளர் அல்லது ஓநாய் வசதிக்காக மிக நெருக்கமாக இருந்த கள உயிரியலாளர்போன்றோர் மீது நிகழ்த்தப்படும் தாக்குதல்கள். இத்தகைய தாக்குதல்கள் இன்னும் ஆபத்தானதாக இருந்தாலும், அவை விரைவாகக் கடிப்பதற்கு மட்டுப்படுத்தப்பட்டவை மற்றும் அழுத்தப்படுவதில்லை.
தூண்டப்படாத
தூண்டப்படாத தாக்குதல்கள் "இரைகௌவல்" என வகைப்படுத்தப்பட்டுள்ளன; "ஆராய்தல்" அல்லது "விசாரணை"; அல்லது "சண்டையிடுகின்ற".
இரைகௌவல்
தூண்டப்படாத பசியால் தூண்டப்படும் ஓநாய் தாக்குதல்கள் "இரைகௌவல்" என வகைப்படுத்தப்படுகின்றன. இதுபோன்ற சில சமயங்களில், ஒரு எச்சரிக்கையான ஓநாய், பாதிக்கப்பட்டவரை இரையாகப் பயன்படுத்துவதற்குத் தகுதியானதா என்பதைச் சோதிக்க "விசாரணை" அல்லது "ஆராய்வு" தாக்குதல்களை நடத்தக்கூடும். தற்காப்புத் தாக்குதல்களைப் போலவே, இத்தகைய தாக்குதல்களில் எப்போதும் அழுத்தப்படுவதில்லை, ஏனெனில் விலங்கு தாக்குதலை முறித்துக்கொள்ளலாம் அல்லது அதன் அடுத்த உணவை வேறு எங்கும் தேடலாம். இதற்கு நேர்மாறாக, "தீர்மானித்த" இரைகௌவல் தாக்குதல்களின் போது, பாதிக்கப்பட்டவர்கள் மீண்டும் மீண்டும் தலை மற்றும் முகத்தில் கடிக்கப்பட்டு, இழுத்துச் செல்லப்பட்டு சாப்பிடப்படும், சில சமயங்களில் ஓநாய் அல்லது ஓநாய்கள் விரட்டப்படாவிட்டால், தாக்குதல் நடத்தப்பட்ட இடத்திலிருந்து 2.5 கிலோமீட்டர்கள் தூரத்தில் இருக்கும். இந்தியாவில் உள்ள வல்லுநர்கள் "குழந்தை தூக்குதல்" என்ற சொல்லை இரைகௌவல் தாக்குதல்களை விவரிக்க பயன்படுத்துகின்றனர், இதில் விலங்குகள் அனைவரும் உறங்கும் போது சத்தமின்றி குடிசைக்குள் நுழைந்து, ஒரு குழந்தையை தூக்கிக்கொண்டு, வாய் மற்றும் மூக்கில் கடித்துக் கொண்டு, தலையை கவ்விக்கொண்டு குழந்தையை தூக்கிச் செல்லும். இத்தகைய தாக்குதல்கள் பொதுவாக உள்ளூர் கிளஸ்டர்களில் நிகழ்கின்றன, பொதுவாக தாக்குதலை நிகழ்த்தும் ஓநாயை அகற்றும் வரை இந்நிலை மாறாது.
வலுச் சண்டைக்குப் போதல் அல்லது வலிமிகுந்த தாக்குதல்கள்
வலுச் சண்டைக்குப் போதல் என்பது பசி அல்லது பயத்தால் ஏற்படும் தாக்குதல் அல்ல, மாறாக ஆக்கிரமிப்பால் தூண்டப்படுகின்றன; ஒரு பிரதேசம் அல்லது உணவு மூலத்திலிருந்து ஒரு போட்டியாளரைக் கொல்ல அல்லது விரட்ட வடிவமைக்கப்பட்டுள்ளது. இரைகௌவல் ஓநாய்கள் தாக்குதல்களைப் போலவே, இவை பாதிக்கப்பட்டவரின் பாதிப்பு மற்றும் உறுதியை சோதிக்க வடிவமைக்கப்பட்ட ஆய்வு அல்லது புலனாய்வு தாக்குதல்களுடன் தொடங்கலாம் அல்லது வரையறுக்கப்படலாம். பாதிக்கப்பட்டவரின் மரணம் வரை அழுத்தப்பட்டாலும் கூட, வலிமிகுந்த தாக்குதல்கள் பொதுவாக பாதிக்கப்பட்டவரின் உடலை குறைந்தபட்சம் சிறிது நேரம் உட்கொள்ளாமல் விட்டுவிடும்.
பழக்கம்
நீண்ட கால பழக்கவழக்கத்திற்கு முந்திய போது ஓநாய்களின் தாக்குதல்கள், ஓநாய்களுக்கு மனிதர்கள் மீதான பயம் படிப்படியாக குறைய நேரிடும். இது அல்கோன்குயின் மாகாண பூங்கா, வர்காஸ் தீவு மாகாண பூங்கா மற்றும் பனி விரிகுடாவில் பழக்கமான வட அமெரிக்க ஓநாய்கள் சம்பந்தப்பட்ட வழக்குகளிலும், அத்துடன் 19 ஆம் நூற்றாண்டின் சுவீடன் மற்றும் எசுத்தோனியாவில் சிறைபிடிக்கப்பட்ட ஓநாய்கள் தொடர்பான வழக்குகளிலும் இது தெளிவாகத் தெரிகிறது.
பருவநிலை
இரைகௌவல் தாக்குதல்கள் ஆண்டின் எந்த நேரத்திலும் ஏற்படலாம், அதிகப்படியான தாக்குதல்கள் ஜூன்-ஆகஸ்ட் காலகட்டத்தில் மக்கள் காடுகளுக்குள் நுழைவதற்கான வாய்ப்புகள் (கால்நடை மேய்ச்சலுக்கு அல்லது பெர்ரி மற்றும் காளான் பறிப்பதற்காக) அதிகரிக்கும் போது,  குளிர்காலத்தில் வெறித்தனமற்ற ஓநாய் தாக்குதல்கள் பெலாரஸ், கிரோவ்ஸ்க் மற்றும் இர்குட்ஸ்க் மாவட்டங்களில், கரேலியா மற்றும் உக்ரைனி ல் பதிவாகியுள்ளன. குட்டிகளுடன் கூடிய ஓநாய்கள் இந்த காலகட்டத்தில் உணவு ரீதியான அதிக அழுத்தங்களுக்கு உள்ளஆகின்றன.
வைல்ட் வெர்சஸ் கேப்டிவ்
வல்லுநர்கள் சிறைபிடிக்கப்பட்ட மற்றும் காட்டு ஓநாய் தாக்குதல்களை வேறுபடுத்தி அறியலாம், முந்தையது ஓநாய்களின் தாக்குதல்களைக் குறிப்பிடுகிறது, இன்னும் நிச்சயமாக காட்டு விலங்குகள், ஒருவேளை செல்லப்பிராணிகளாக, உயிரியல் பூங்காக்களில் அல்லது அதுபோன்ற சூழ்நிலைகளில் சிறைபிடிக்கப்படுகின்றன.
ஐரோப்பா
thumb| 1400 முதல் 1918 வரை பிரான்சில் ஓநாய் தாக்குதல்களின் எண்ணிக்கையைக் காட்டும் வரைபடம் thumb| யூரேசியாவின் வரைபடம் ஓநாய் தாக்குதல்களின் பரவலைக் காட்டுகிறது, நீலமானது வெறித்தனமான மற்றும் இரைகௌவல் தாக்குதல்கள் நடந்த பகுதிகளைக் குறிக்கிறது, முற்றிலும் இரைகௌவல் தாக்குதல்களுக்கு ஊதா மற்றும் முற்றிலும் வெறித்தனமானவற்றுக்கு மஞ்சள் thumb| 15 முதல் 19 ஆம் நூற்றாண்டு இத்தாலியில் மனிதர்கள் மீது ஓநாய் தாக்குதல்களுக்கு வழிவகுக்கும் கற்பனையான நிலைகளைக் காட்டும் விளக்கப்படம். நவீன கால ஐரோப்பாவில் இந்தக் காரணிகள் இப்போது பெருமளவில் இல்லை என்றாலும், 20 ஆம் நூற்றாண்டின் பிற்பகுதியில் பல தாக்குதல்கள் நடந்த கிராமப்புற இந்தியாவில் அவை இன்னும் உள்ளன. பிரான்சில், கிராமப்புற வரலாற்றாசிரியர் ஜீன்-மார்க் மோரிசோவால் தொகுக்கப்பட்ட வரலாற்றுப் பதிவுகள், 1362-1918 காலகட்டத்தில், கிட்டத்தட்ட 7,600 பேர் ஓநாய்களால் கொல்லப்பட்டனர், அவர்களில் 4,600 பேர் வெறித்தனமான ஓநாய்களால் கொல்லப்பட்டனர் என்பதைக் குறிக்கிறது. இருப்பினும், பிரான்சின் பதினான்காம் லூயி மற்றும் லூயிஸ் பதினைந்து ஆட்சியின் போது நிகழ்ந்ததாகக் கூறப்படும் பல பிரெஞ்சு ஓநாய் தாக்குதல்கள் உண்மையில் சிறையிலிருந்து தப்பிய பிற உயிரினங்களின் பெரிய மாமிச உண்ணிகளால் மேற்கொள்ளப்பட்டதாக விலங்கியல் நிபுணர் கார்ல்-ஹான்ஸ் டேக் கண்டறிந்தார். முப்பதாண்டுப் போருக்கு பிறகு 17 ஆம் நூற்றாண்டில் ஜெர்மனியில் பல தாக்குதல்கள் நடந்தன, இருப்பினும் பெரும்பாலானவை வெறித்தனமான ஓநாய்களை உள்ளடக்கியது. இரண்டாம் உலகப் போருக்குப் பிறகு ஓநாய் தாக்குதல்கள் மற்றும் 1960 களில் ரேபிஸ் ஒழிக்கப்பட்டதற்குப் பிறகு இத்தாலியில் ஓநாய் தாக்குதல்கள் எதுவும் இல்லை என்றாலும், வட இத்தாலியின் மத்திய போ வேலி பகுதியிலிருந்து (நவீன கால சுவிட்சர்லாந்தின் ஒரு பகுதியை உள்ளடக்கிய) தேவாலயம் மற்றும் நிர்வாகப் பதிவுகளை ஆய்வு செய்த வரலாற்றாசிரியர்கள் 440 வழக்குகளைக் கண்டறிந்தனர். ஓநாய்கள் 15 மற்றும் 19 ஆம் நூற்றாண்டுகளுக்கு இடையில் மக்களைத் தாக்குகின்றன. 19 ஆம் நூற்றாண்டின் பதிவுகள் 1801 மற்றும் 1825 க்கு இடையில், 112 தாக்குதல்கள் இருந்தன, அவற்றில் 77 மரணத்திற்கு வழிவகுத்தன. இந்த வழக்குகளில், ஐந்து மட்டுமே வெறித்தனமான விலங்குகளுக்குக் காரணம். லாட்வியாவில், வெறித்தனமான ஓநாய் தாக்குதல்களின் பதிவுகள் இரண்டு நூற்றாண்டுகளுக்கு முந்தையவை. 1992 முதல் 2000 வரை குறைந்தது 72 பேர் கடிக்கப்பட்டுள்ளனர். இதேபோல், லிதுவேனியாவில், வெறித்தனமான ஓநாய்களின் தாக்குதல்கள் இன்றுவரை தொடர்கின்றன, 1989 மற்றும் 2001 க்கு இடையில் 22 பேர் கடிக்கப்பட்டுள்ளனர் 18 முதல் 19 ஆம் நூற்றாண்டுகளில் எசுத்தோனியாவில் வெறிபிடித்த ஓநாய்களால் சுமார் 82 பேர் கடிக்கப்பட்டனர், மேலும் 136 பேர் அதே காலகட்டத்தில் வெறிபிடித்த ஓநாய்களால் கொல்லப்பட்டனர், இருப்பினும் பிந்தைய நிகழ்வுகளில் ஈடுபட்ட விலங்குகள் ஒரு கலவையாக இருக்கலாம். ஓநாய்-நாய் கலப்பினங்கள் மற்றும் சிறைபிடிக்கப்பட்ட ஓநாய்கள்.
ரஷ்யா மற்றும் சோவியத் ஒன்றியம்
வட அமெரிக்க விஞ்ஞானிகளைப் போலவே (கீழே காண்க), அக்டோபர் புரட்சிக்குப் பிறகு பல ரஷ்ய விலங்கியல் வல்லுநர்கள் ஓநாய் மரணங்கள் சம்பந்தப்பட்ட பதிவுகளின் உண்மைத்தன்மையை சந்தேகிக்கின்றனர். அவர்களில் முக்கியமானவர் விலங்கியல் நிபுணர் பீட்ர் அலெக்ஸாண்ட்ரோவிச் மாண்டீஃபெல், அவர் ஆரம்பத்தில் எல்லா நிகழ்வுகளையும் கற்பனையாகவோ அல்லது வெறித்தனமான விலங்குகளின் வேலையாகவோ கருதினார். இரண்டாம் உலகப் போருக்குப் பிறகு சோவியத் யூனியன் முழுவதும் ஓநாய் தாக்குதல்களை விசாரிக்கும் சிறப்புக் குழுவுக்குத் தலைமை தாங்கும் பணி அவருக்கு வழங்கப்பட்டபோது, அவர் தனது நிலைப்பாட்டை மாற்றிக்கொண்டாலும், ரஷ்ய விலங்கியல் வட்டாரங்களில் அவரது எழுத்துக்கள் பரவலாக ஏற்றுக்கொள்ளப்பட்டன, இது போர் ஆண்டுகளில் அதிகரித்தது. நவம்பரில் 1947 இல் ஒரு அறிக்கை சமர்ப்பிக்கப்பட்டது, இதில் பல தாக்குதல்களை விவரிக்கிறது, அதில் வெளிப்படையாக ஆரோக்கியமான விலங்குகளால் நடத்தப்பட்டவை அடங்கும், மேலும் அவற்றிலிருந்து எவ்வாறு சிறப்பாகப் பாதுகாப்பது என்பது குறித்த பரிந்துரைகளை வழங்கியது. சோவியத் அதிகாரிகள் ஆவணத்தை பொதுமக்கள் மற்றும் சிக்கலைச் சமாளிக்க நியமிக்கப்படுபவர்கள் இருவரையும் சென்றடைவதைத் தடுத்தனர். ஓநாய் தாக்குதல்கள் பற்றிய அனைத்து குறிப்புகளும் பின்னர் தணிக்கை செய்யப்பட்டன.
ஆசியா
ஈரானில், 1981 இல் 98 தாக்குதல்கள் பதிவு செய்யப்பட்டன, மேலும் 1996 இல் வெறித்தனமான ஓநாய் கடித்ததற்காக 329 பேருக்கு சிகிச்சை அளிக்கப்பட்டது 19 ஆம் நூற்றாண்டில் பிரித்தானியாவின் இந்தியப் பேரர போது இந்தியாவில் ஓநாய் தாக்குதல்கள் பற்றிய பதிவுகள் வைக்கத் தொடங்கின. 1875 ஆம் ஆண்டில், புலிகளை விட ஓநாய்களால் அதிகம் பேர் கொல்லப்பட்டனர், வடமேற்கு மாகாணங்கள் மற்றும் பீகாரில் மிக மோசமாகப் பாதிக்கப்பட்ட பகுதிகள். முந்தைய பகுதியில், 1876 இல் 721 பேர் ஓநாய்களால் கொல்லப்பட்டனர், அதே நேரத்தில் பீகாரில், அந்த நேரத்தில் பதிவு செய்யப்பட்ட 185 இறப்புகளில் பெரும்பாலானவை பாட்னா மற்றும் பகல்பூர் பிரிவுகளில் நிகழ்ந்தன. ஐக்கிய மாகாணங்களில், 1878 இல் 624 பேர் ஓநாய்களால் கொல்லப்பட்டனர், வங்காளத்தில் அதே காலகட்டத்தில் 14 பேர் கொல்லப்பட்டனர். பீகாரில் உள்ள ஹசாரிபாக்கில், 1910 மற்றும் 1915 க்கு இடையில் 115 குழந்தைகள் கொல்லப்பட்டனர், 1980 மற்றும் 1986 க்கு இடையில் அதே பகுதியில் 122 பேர் கொல்லப்பட்டனர் மற்றும் 100 பேர் காயமடைந்தனர். ஏப்ரல் 1989 முதல் மார்ச் 1995 வரை, தெற்கு பீகாரில் ஓநாய்கள் 92 பேரைக் கொன்றன, அந்த நேரத்தில் அப்பகுதியில் மனிதர்கள் மீது 390 பெரிய பாலூட்டி தாக்குதல்களில் 23% ஆகும். ஜப்பானிய ஆட்சியின் போது கொரிய சுரங்க சமூகங்களிடமிருந்து சேகரிக்கப்பட்ட பொலிஸ் பதிவுகள், 1928 இல் ஓநாய்கள் 48 பேரைத் தாக்கியதாகக் குறிப்பிடுகின்றன, இது பன்றிகள், கரடிகள், சிறுத்தைகள் மற்றும் புலிகள் ஆகியவற்றால் கூறப்பட்டதை விட அதிகம்.
வட அமெரிக்கா
20 ஆம் நூற்றாண்டில் அமெரிக்கா முழுவதும் ஓநாய்களின் எண்ணிக்கை தொடர்ந்து வீழ்ச்சியடைந்தது மற்றும் 1970 களில் அவை மினசோட்டா மற்றும் அலாஸ்காவில் மட்டுமே கணிசமாக இருந்தன (அமெரிக்காவின் ஐரோப்பிய காலனித்துவத்திற்கு முன்னர் இருந்ததை விட மக்கள் தொகை வெகுவாகக் குறைந்திருந்தாலும் ). இதன் விளைவாக மனித-ஓநாய் மற்றும் கால்நடை-ஓநாய் தொடர்புகளில் ஏற்பட்ட குறைவு ஓநாய்களை மனிதர்களுக்கு ஆபத்தானது அல்ல என்ற பார்வைக்கு உதவியது. 1970 களில், ஓநாய் சார்பு லாபி ஓநாய்கள் மீதான பொது அணுகுமுறையை மாற்றுவதை நோக்கமாகக் கொண்டது, "ஆரோக்கியமான காட்டு ஓநாய் வட அமெரிக்காவில் ஒரு மனிதனை தாக்கியதாக ஆவணப்படுத்தப்பட்ட வழக்கு இதுவரை இல்லை" (அல்லது அதன் மாறுபாடுகள் ) ஓநாய்க்கு மிகவும் நேர்மறையான பிம்பத்தை உருவாக்க முயலும் மக்களுக்கு ஒரு முழக்கம். ஏப்ரல் 26, 2000, அலாஸ்காவின் ஐசி பேயில் 6 வயது சிறுவன் மீது நடத்தப்பட்ட தாக்குதல் உட்பட பல ஆபத்தான தாக்குதல்கள், ஆரோக்கியமான காட்டு ஓநாய்கள் பாதிப்பில்லாதவை என்ற அனுமானத்தை தீவிரமாக சவால் செய்தன. இந்த நிகழ்வு வழக்கத்திற்கு மாறானதாகக் கருதப்பட்டது மற்றும் முழு அமெரிக்காவிலும் செய்தித்தாள்களில் செய்தி வெளியிடப்பட்டது. பனிக்கட்டி விரிகுடா சம்பவத்தைத் தொடர்ந்து, உயிரியலாளர் மார்க் ஈ. மெக்னே 1915 முதல் 2001 வரை கனடா மற்றும் அலாஸ்காவில் ஓநாய்-மனித சந்திப்புகளின் பதிவைத் தொகுத்தார். விவரிக்கப்பட்ட 80 சந்திப்புகளில், 39 ஆக்கிரமிப்பு நடத்தையை வெளிப்படையாக ஆரோக்கியமான ஓநாய்களிடமிருந்தும், 12 விலங்குகளிடமிருந்தும் வெறித்தனமாக இருப்பது உறுதிசெய்யப்பட்டது.
21 ஆம் நூற்றாண்டின் முதல் கொடிய தாக்குதல் நவம்பர் 8, 2005 அன்று நிகழ்ந்தது, பாய்ண்ட்ஸ் நார்த் லாண்டிங், சஸ்காட்சுவன், கனடா என்ற இடத்தில், மார்ச் 8, 2010 அன்று, ஒரு இளம் பெண் ஓநாய்களால் கொல்லப்பட்டார். அலாஸ்காவின் சிக்னிக் அருகே ஜாகிங் செய்யும் போது கொல்லப்பட்டார்.
குறிப்பிடத்தக்க வழக்குகள்
thumb| கெவாடான் மிருகத்தை சித்தரிக்கும் வேலைப்பாடு (1764)
வெளி இணைப்புகள்
பகுப்பு:ஓநாய்கள் பகுப்பு:நாய்ப் பேரினம்
தாசம்பட்டி
தாசம்பட்டி (Dasampatti) அல்லது கல்லாவி என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.‎ இவூரில் புகழ்மிக்க வேடியப்பன் கோயில் உள்ளது.
மக்கள்வகைப்பாடு
இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 143  வீடுகள் உள்ளன. கிராமத்தின் மொத்த மக்கள் தொகையானது 522 ஆகும். இதில் ஆண்கள் எண்ணிக்கை 262, பெண்களின் எண்ணிக்கை 260 என உள்ளது. மக்களின் கல்வியறிவு விகிதமானது 80.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
தொடர்வண்டி நிலையம்
தாசம்பட்டியில் ஒரு தொடர்வண்டி நிலையம் உள்ளது. இங்கு ஜோலார்பேட்டை -சேலம் வழித்தடம் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்‎
ஓடாச்சேரி மாரியம்மன் கோயில்
ஓடாச்சேரி மாரியம்மன் கோயில் தமிழ்நாட்டில் நாகப்பட்டினம் மாவட்டம், ஓடாச்சேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திரிவேந்திர சிங் ராவத்
திரிவேந்திர சிங் ராவத் (Trivendra Singh Rawat) (பிறப்பு:டிசம்பர், 1960) பாரதிய ஜனதா கட்சியைச் சேர்ந்த இந்திய அரசியல்வாதியும், உத்தராகண்ட் மாநிலத்தின் எட்டாவது  முதலமைச்சரும் ஆவார்.
உத்தராகண்ட் ராஷ்டிரிய சுயம்சேவாக் சங்கத்தின் உறுப்பினராக 1979 முதல் 2002 முடிய பணியாற்றியவர். திரிவேந்திர சிங் ராவத் 2002-இல் உத்தராகண்ட் மாநில சட்டமன்ற உறுப்பினராக தேர்ந்தெடுக்கப்பட்டார். 2007-இல் பாரதிய ஜனதா கட்சியின் உத்தராகண்ட் மாநில அரசின் வேளாண்மைத் துறை அமைச்சராகப் பதவி வகித்தவர். 2017 உத்தராகண்ட் சட்டமன்ற தேர்தலில் பெரும்பான்மை இடங்களில் வெற்றி பெற்ற பாரதிய ஜனதா கட்சியின் சட்டமன்றக் குழுத் தலைவராகத் தேர்ந்தெடுக்கப்பட்ட திரிவேந்திர சிங் ராவத், உத்தராகண்ட் மாநில முதலமைச்சராக 18 மார்ச் 21017 அன்று மாநில ஆளுநர் கிருஷ்ண காந்த் பால் என்பவரால் பதவிப் பிரமாணம் செய்து வைக்கப்பட்டார்.
இளமையும் அரசியலும்
ஹேமாவதி நந்தன் பகுகுனா கார்வால் பல்கலைக்கழகத்தில் இதழியல் துறையில் முதுநிலை பட்டப்படிப்பு பயின்றவர்.
1979-இல் ராஷ்டிரிய சுயம்சேவாக் சங்கத்தின் உறுப்பினராக இணைந்த திரிவேந்திர சிங் ராவத், 1985-இல் டேராடூன் பகுதியின் பிரசாரகர் ஆக பொறுப்பு வகித்தார். பின்னர் பாரதிய ஜனதா கட்சியின் உத்தராகண்ட் பகுதியின் அமைப்புச் செயலாளராக நியமிக்கப்பட்டார். 2000-இல் உத்தராகண்ட் மாநிலம் உதயம் ஆன போது, ரவாத் பாரதிய ஜனதா கட்சியின் மாநில தலைவராகப் பொறுப்பு ஏற்றார்.
2017-இல் பாராதிய ஜனதா கட்சியின் சார்பாக தொய்வாலா சட்டமன்றத் தொகுதியில் போட்டியிட்டு வென்று, உத்தராகண்ட் மாநில முதல்வராக தேர்ந்தெடுக்கப்பட்டார். 10 மார்ச் 2021 அன்று உத்தராகண்ட் மாநில முதலமைச்சர் பதவியிலிருந்து விலகினார்.
வெளி இணைப்புகள்
பகுப்பு:வாழும் நபர்கள் பகுப்பு:1960 பிறப்புகள் பகுப்பு:இந்திய அரசியல்வாதிகள் பகுப்பு:உத்தராகண்டு நபர்கள் பகுப்பு:உத்தராகண்டு அரசியல்வாதிகள் பகுப்பு:உத்தராகண்டின் முதல்வர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:பௌரி கர்வால் மாவட்ட நபர்கள்
அல்கா சரோகி
அல்கா சரோகி (Alka Saraogi) ( अलका सरावगी; பிறப்பு 17 நவம்பர் 1960) ஓர் இந்திய புதின எழுத்தாளரும், இந்தி மொழியில் சிறுகதை எழுத்தாளரும் ஆவார். இவர் எழுதிய கலிகதா: வயா பைபாஸ் என்ற தனது புதினத்திற்காக 2001இல் இந்தி இலக்கியத்திற்கான சாகித்ய அகாதமி விருது பெற்றார்.
சுயசரிதை
அல்கா சரோகி கொல்கத்தாவில் ராஜஸ்தானி வம்சாவளியைச் சேர்ந்த மார்வாடி குடும்பத்தில் பிறந்தார். இவர் கொல்கத்தா பல்கலைக்கழகத்தில் படித்தார். இரகுவீர் சகாயின் கவிதை பற்றிய ஆய்வறிக்கையில் முனைவர் பட்டம் பெற்றார்.
தனக்கு திருமணமாகி இரண்டு குழந்தைகள் பிறந்த பிறகு, சரோகி சிறுகதைகளை எழுதத் தொடங்கினார். இவரது முதல் வெளியிடப்பட்ட படைப்பான ஆப் கி அம்சி ( உங்கள் சிரிப்பு ), இரகுவீர் சகாயின் கவிதைகளில் ஒன்றின் தலைப்பைப் பெற்ற கதையாகும். இந்தச் சிறுகதையை இவரது வழிகாட்டியான அசோக் செக்சரியா, இந்தி இலக்கிய இதழான வர்தமான் சாகித்யாவுக்கு அனுப்பினார். அங்கு அது சாதகமான அறிவிப்பைப் பெற்றது. இவர் 1996 இல் கஹானி கா தாலமி என்ற சிறுகதைகளின் தொகுப்பை வெளியிட்டார்.
அவரது முதல் புதினமான, கலிகதா: வயா பைபாஸ் 1998இல் வெளிவந்தது. இதற்கு இந்தி இலக்கியத்திற்கான சாகித்ய அகாடமி விருது 2001இல் வழங்கப்பட்டது. இதை தொடர்ந்து நான்கு புதினங்களை வெளியிட்டார். சமீபத்தியது – ஜான்கிடாஸ் தேஜ்பால் மேன்சன் – 2015 இல் வெளியிடப்பட்டது.
மொழியும் கலாச்சாரமும்
மார்வாரிகளும் வங்காளிகளும், பல தலைமுறைகளாக கொல்கத்தாவில் இணைந்திருந்த போதிலும், பெரும்பாலும் ஒற்றுமையற்ற வாழ்க்கையை நடத்தினர். பெங்காலி இலக்கியம் மற்றும் கலையில், மார்வாடிகள் பொதுவாக ஒரேமாதிரியாக, பணம் சம்பாதிக்கும் பிற்போக்குத் தனத்தையே கொண்டிருந்தனர். சாரோகியின் எழுத்து இந்தியில் உள்ளது. இருப்பினும் அது அதிகமாக சமசுகிருத மயமாக்கப்படவில்லை. அல்லது பிரபலமான பாலிவுட் திரைப்படத் துறையால் கவனிக்கப்படவில்லை. இவர் அடிக்கடி தனது புதினங்களில், குறிப்பாக பெங்காலி கதாபாத்திரங்களின் பேச்சில் பெங்காலி உணர்ச்சிகளைப் பயன்படுத்தினாலும், இந்தியில் மற்றும் பெங்காலி பேசும் சமூகங்களுக்கிடையிலான மீறல் தடையின்றி உள்ளது.
கலிகதா: வயா பைபாஸ்
சரோகியின் முதல் புதினமான கலிகதா: வயா பைபாஸ், வரலாற்று புனைகதையின் படைப்பு. இது மார்வாடி சமூகத்தை ஆராய்கிறது. கொல்கத்தாவில் ஒரு வணிகராக நீண்டகாலமாக நிறுவப்பட்டது. ஆனால் வங்காள கலாச்சாரத்தில் அதன் நிலையை இன்னும் ஆராய்கிறது. இது கிஷோர் பாபு என்ற ஓர் ஆண் கதாநாயகனின் பார்வையில் எழுதப்பட்டது. இவர் தலையில் ஏற்பட்ட காயத்திற்கு அறுவை சிகிச்சையைத் தொடர்ந்து, நகரத்தைச் சுற்றி அலையத் தொடங்குகிறார். அதன் பொருளாதார வாழ்க்கை மற்றும் வரலாறுகளைக் கவனிக்கிறார். இவர் தனது பெரும்பான்மை சமூகத்தை தனது மார்வாடி சமூகத்தின் ஆணாதிக்கத்திற்கு எதிராக ஒப்பிடுகிறார். தனது சொந்த நினைவுகளை பிரபலமான நினைவகத்துடன் வேறுபடுத்துகிறார். மேலும் 1940களின் கொல்கத்தா 1990களில் இணைந்த விதங்களை அனுபவிக்கிறார். கிஷோர் பாபு நகரம் முழுவதும் அலைந்து திரிவதும் அவரது சொந்த நினைவுகள், அவரது மூதாதையர்கள், சந்ததியினரின் அன்பையும் வாழ்க்கையையும் பற்றி சிந்திக்கையில், அவரது வதந்திகள் முழு சமூகத்தையும் உயிர்ப்பிக்கின்றன, மேலும் புதினத்தின் கதை அமைப்பும் பல காலங்களை கடந்து செல்கிறது.
சேஷ் காதம்பரி
இந்த புதினத்தின் கதாநாயகி, ரூபி குப்தா, இரண்டு சமூக விழுமியங்களின் இருவேறுபாடுகளை எதிர்கொள்ளும் ஒரு மார்வாடி பெண்: அவளுடைய மார்வாடி தந்தையின் செல்வமும் தொழிலும் அவளது தாயின் குடும்பத்தின் கடுமையான மற்றும் அறிவார்ந்த தன்மையாகப் பார்க்கப்படுகிறது. ரூபி கண்கள் மூலம் கலாச்சார வேறுபாடுகளின் நுணுக்கங்களை சரோகி உரையாற்றுகிறார். மீண்டும், ரூபியின் குழந்தைப் பருவத்திற்கும் அவளது முதுமைக் காலத்திற்கும் இடையில் கதை விவரிக்கிறது.
குன்னவாக்கம் ஊராட்சி
குன்னவாக்கம் ஊராட்சி (Kunnavakkam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2362 ஆகும். இவர்களில் பெண்கள் 1170 பேரும் ஆண்கள் 1192 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலேசிய இளைஞர் விளையாட்டுத்துறை அமைச்சு
மலேசிய இளைஞர் விளையாட்டுத்துறை அமைச்சு அல்லது இளைஞர் மற்றும் விளையாட்டுத்துறை அமைச்சு (மலேசியா) (மலாய்: Kementerian Belia dan Sukan Malaysia (KBS); ஆங்கிலம்: Ministry of Youth and Sports Malaysia) என்பது மலேசிய அரசாங்க அமைச்சுகளில் ஒன்றாகும். இந்த அமைச்சு இளைஞர்கள், விளையாட்டு, பொழுதுபோக்கு, ஓய்வு நடவடிக்கைகள், விளையாட்டு அரங்கங்கள், இளைஞர் மேம்பாடு மற்றும் இளைஞர் அமைப்புகளுக்குப் பொறுப்பாகும்.
வரலாறு
மலேசிய இளைஞர் விளையாட்டுத்துறை அமைச்சின் ஆரம்பக் கால உருவாக்கம் 1953-இல் மக்கள் நலன் திணைக் களத்தின் (Department of Public Welfare) கீழ் ஒரு கலாசாரப் பிரிவாகத் (Culture Division) தொடங்கியது. அந்த நேரத்தில், மலேசியாவின் இளைஞர் விவகாரங்கள்; மற்றும் அவர்கள் தொடர்பான அனைத்து விசயங்களைக் கையாளும் பொறுப்பு; அந்தக் கலாசாரப் பிரிவுக்கு வழங்கப்பட்டது.
பின்னர் 1964-இல், அந்தக் கலாசாரப் பிரிவு தகவல் அமைச்சின் (Ministry of Information) கீழ் கொண்டு வரப்பட்டது. பின்னர் அந்தத் தகவல் அமைச்சின் கீழ் ஓர் இளைஞர் பிரிவு; மற்றும் ஒரு விளையாட்டு பிரிவும் (Sports Division) உருவாக்கப்பட்டது.
கலாசாரம், இளைஞர் மற்றும் விளையாட்டுத்துறை அமைச்சு
மலேசிய இளைஞர் விளையாட்டுத்துறை அமைச்சு; 15 மே 1964-இல் தேசிய இளைஞர் தினக் கொண்டாட்ட நிகழ்ச்சியில் (National Youth Day) அறிமுகமானது. 1972-இல், மலேசிய இளைஞர் விளையாட்டுத்துறை அமைச்சில், கலாசாரப் பிரிவு எனும் ஒரு பிரிவும் இணைக்கப்பட்டது.
அதனால் மலேசிய இளைஞர் விளையாட்டுத்துறை அமைச்சு (Ministry of Youth and Sports); கலாசாரம், இளைஞர் மற்றும் விளையாட்டுத்துறை அமைச்சு (Ministry of Culture, Youth and Sports) எனப் பெயர் மாற்றம் கண்டது. 1987-ஆம் ஆண்டு வரை அந்தப் பெயர் மாற்றம் நீடித்தது.
அதன் பின்னர் கலாசாரப் பிரிவு; வேறு ஓர் அமைச்சான கலாசாரம், கலை மற்றும் சுற்றுலா அமைச்சின் (Ministry of Culture, Arts and Tourism) கீழ் கொண்டு வரப்பட்டது. அப்போது இருந்து (1987), மலேசிய இளைஞர் விளையாட்டுத்துறை அமைச்சு அதன் அசல் பெயருக்கு மாற்றப்பட்டது. இன்று வரை அப்படியே அழைக்கப் படுகிறது.
வெளி இணைப்புகள்
பகுப்பு:மலேசிய அமைச்சுகள் பகுப்பு:புத்ராஜெயா
குலு தசரா
குலு தசராவின் வரலாறு
புராண கதைகளின் படி,, ஜம்தாக்னி மகரிஷி யாத்திரையிலிருந்து திரும்பிய பிறகு, மலானாவில் உள்ள அவரது அவரது இருப்பிடத்திற்கு செல்லும் படிக்கு, பதினெட்டு வெவ்வேறு கடவுள்களின் உருவங்களை ஒரு கூடையில் வைத்து தலைச்சுமையாக கொண்டு சென்றார். சந்தர்கானி கணவாய் வழியாக அவர் கடக்கும்போது கடுமையான புயல் அங்கே தாக்கியது. எங்கேயும் நிற்க இயலாத நிலையில், மகரிஷி ஜம்தாக்னியின் கூடை அவரது தலையில் இருந்து புயலினால் நாலாபக்கமும் தூக்கி எறியப்பட்டது, அந்த கூடையிலிருந்த கடவுள்களின் உருவ சிலைகள் பல தொலைதூர இடங்களுக்கு சிதறடிக்கப்பட்டன. மலைவாழ் மக்கள், இந்த உருவங்களைக் கண்டு, அவை கடவுளாக உருவம் எடுப்பதைக் கண்டு, அவற்றை வணங்கத் தொடங்கினர். இப்படியாகத்தான் குலு பள்ளத்தாக்கில் தெய்வ வழிபாடு தொடங்கியது என்று கூறுகிறது.
ராஜா ஜகத் சிங் என்பவர் குலுவின் வளமான மற்றும் அழகான ராஜ்யத்தை ஆட்சி செய்து வந்த காலத்திலே அங்கே துர்கதத்தா என்ற விவசாயியும் வாழ்ந்து வந்தான். அவனிடம் பல அழகான முத்துக்கள் இருப்பதை அறிந்த அரசன், அவற்றை தன்வசப்படுத்தினால் நன்றாக இருக்குமே என எண்ணினான். துர்கதத்தாவிடம் இருந்த ஒரே முத்து அறிவு முத்துக்கள் என்றாலும், அந்த அரசனின் பேராசை விடவில்லை. முத்துக்களை துர்கதத்தா அரசனிடம் ஒப்படைக்க வேண்டும் இல்லாவிட்டால் தூக்கிலிடப்படுவான் என்று கட்டளையிட்டான்.தனது விதியை நொந்த துர்காதத்தா வேறு எந்த வழியும் இல்லாமல், "நீ உண்ணும் போதெல்லாம் உன் சோறு புழுவாகவும், நீ குடிக்கும் நீர் இரத்தமாகவும் மாறும்" என்று மன்னருக்கு சாபமிட்டு தீயில் பாய்ந்து இறந்தான். சாபத்தின் விளைவை அறிந்த மன்னரோ, அதை தவிர்க்க என்ன வழிமுறைகளை கைக்கொள்ளலாம் என்று எண்ணி ஒரு பிராமணரிடம் ஆலோசனை கேட்டார். இந்த சாபத்தை ஒழிக்க, ராமரின் ராஜ்யத்தில் இருந்து ரகுநாதரின் தெய்வத்தை கொள்ளையிட்டு குலுவிற்கு கொண்டு வந்து வழிபட்டால் மட்டுமே முடியும் என்று ஆலோசனை கூறினார், அதன்படியே ரகுநாதரை திருடிக்கொண்டு வர அந்த பிராமணனை அயோத்திக்கு அனுப்பினான். அவரும் அயோத்தியிலிருந்து தெய்வத்தைத் திருடிவிட்டு குலுவுக்குத் திரும்பினார். அயோத்தி மக்கள், தங்கள் அன்புக்குரிய ரகுநாதன் கடவுளின் சிலையைக் காணவில்லை என்பதைக் கண்டு, குலுவிற்கே அந்த பிராமணரைத் தேடிப் புறப்பட்டனர். சரயு நதிக்கரையில், அவர்கள் அந்த பிராமணரை அணுகி, ரகுநாத் கடவுளை ஏன் திருடிச்சென்றீர்கள் என்று கேட்டார்கள். பிராமணன் குலு மன்னனின் சாபத்தின் கதையைச் சொன்னான். ஆனால் அயோத்தியின் மக்களோ ரகுநாதரை தூக்கிச் செல்ல முயன்றனர், ஆனால் அவ்வாறு அயோத்தியை நோக்கி தூக்கி செல்லும் போது கனமாகவும், குலுவை நோக்கி செல்லும் போது மிக இலகுவாயும் அந்த சிலை காணப்பட்ட அதிசயத்தின் படி, அந்த தெய்வம் குலுவிற்கு செல்லவே விரும்புகிறது என கண்டுகொண்டனர். அதன்படி சிலை குலுவை அடைந்ததும் அரசனின் குலதெய்வமாக அர்ச்சிக்கப்பட்டு, நிலை நிறுத்தப்பட்டது. ரகுநாத் குலு ராஜ்ஜியத்தின் முதன்மை தெய்வமாக நிறுவப்பட்டார். ரகுநாதரின் குலதெய்வத்தை நிறுவிய பிறகு, ராஜா ஜகத் சிங் அந்த தெய்வத்தின் பிரசாதத்தை அருந்தினார், அதைத்தொடர்ந்து அவரின் சாபமும் நீங்கியது. குலுவில் தசராவில் இந்த தெய்வம் ரதத்தில் கொண்டு செல்லப்படும் சடங்கிற்கு இந்த புராணக்கதையும் ஒரு காரணமாகும். இது 1606 இல் தொடங்கி இன்றுவரை தொடர்கிறது
வெளி இணைப்புகள்
பகுப்பு:இந்து சமய விழாக்கள்
மோரிகிரோ கோசோகாவா
ஆரம்பகால வாழ்க்கை
மோரிகிரோ கோசோகாவா டோக்கியோவில் மோரிடாட்சுவின் மூத்த பேரன் ஆவார். 3 வது மார்க்வெஸ் ஹோசோகாவா மற்றும் ஹோசோகாவா குலத்தின் 16 வது தலைவராக பிறந்தார். இவரது தாய்வழி தாத்தா போருக்கு முந்தைய பிரதமர் இளவரசர் புமிமாரோ கோனோ என்பவராவார். இளவரசர் குனி ஆசாஹிகோவின் பேரன் என்ற வகையில், அவர் தற்போதைய பேரரசர் நருஹித்தோவின் உறவினராவார். அவர் கிறிஸ்தவ கதாநாயகி கிரேசியா ஹோசோகாவாவின் வழித்தோன்றலும் கூட.